**CONTRACT DE SPONSORIZARE**

Nr. ........../ .......................

**I. PĂRȚILE CONTRACTULUI:**

**Asociaţia Punct de Cotitură în Autism Timpuriu (APCAT)**, cu sediul în Piatra Neamţ, Str. Aurel Dumitrașcu, Nr 27, Jud. Neamț, înregistrată în Registrul Asociaţiilor şi Fundaţiilor cu nr. 2933/A/2020, în baza Încheierii nr. 5038 din 18.12.2020, cu caracter definitiv din data de 12.01.2021, dispusă de Judecatoria Piatra Neamţ, Secţia civilă, în dosarul nr. 10288/279/2020, CIF: 43567913, email office@mifne.ro, având contul RO45BTRLRONCRT0579834001, deschis la Banca Transilvania, reprezentată de Sînziana Burcea Președinte, în calitate de **Beneficiar**,

**și**

**S.C. ................................................................ SRL,** cu sediul social în loc. ............................................. Str. ................................................**,** Jud ...................................................., înregistrată la Oficiul Registrului Comerțului sub nr. J................................................, CIF: ..................................................,

reprezentată prin ..........................................................................................................., având funcția de

........................................................................., în calitate de **Sponsor**

au convenit să încheie prezentul contract de sponsorizare, în conformitate cu prevederile legislaţiei româneşti privind sponsorizarea, stipulate în Legea nr. 32/1994, ale Noului Cod Civil, precum şi cu prevederile Legii nr. 227/2015 cu modificarile la zi, cu respectarea următoarelor clauze:

**II. OBIECTUL CONTRACTULUI**

2.1 Obiectul contractului îl constituie acordarea de sprijin financiar în mod irevocabil de către Sponsor, pentru **Asociaţia Punct de Cotitura in Autism Timpuriu**, care va folosi banii pentru scopul asociației și pentru a acoperi financiar, parțial sau total, costul diverselor intervenții sau programe de asistență psihologică, pentru copii cu pre-autism, autism şi familiile lor.

2.2. În scopul prevăzut la pct. 2.1., Sponsorul pune la dispoziția beneficiarului **suma** de: ............................ron/lei ( ................................................................................................................. ron/lei)

2.3. Suma care face obiectul sponsorizării se va plăti beneficiarului integral până la data de: ................. ***(menționați data aleasă)***

**III. OBLIGAȚIILE PĂRȚILOR**

3.1. Sponsorul se obligă să pună la dispoziția beneficiarului suma stipulată în prezentul contract.

3.2. Sponsorul se obligă să nu urmărească, direct sau indirect, direcționarea activității beneficiarului.

3.3. Sponsorul nu poate sponsoriza cu bani sau bunuri care provin din surse bugetare, potrivit legii.

3.4. Beneficiarul va folosi banii acordaţi de sponsor exclusiv in scopul mentionat la art. 2.1. al prezentului contract.

3.5. Sponsorul/beneficiarul poate să aducă la cunoștința publicului sponsorizarea prin promovarea numelui, mărcii sau imaginii sponsorului, într-un mod care să nu lezeze direct sau indirect activitatea sponsorizată, ordinea și liniștea publică, moravurile.

3.6. Beneficiarul este scutit de plata impozitului pe venit pentru bunurile financiare primite din sponsorizări.

3.7. Beneficiarul se angajează ca mijloacele publicitare să fie expuse la locurile convenite, să nu le mascheze sau să împiedice vizionarea lor de către public la manifestările/acțiunile care fac obiectul sponsorizării și să ia toate măsurile necesare de evitare a unor eventuale degradări, de deteriorare, dezafectare etc.

3.8. Beneficiarul, la cererea scrisa a Sponsorului, va prezenta un raport la activitate, justificare a banilor, și câte un exemplar din materialele publicitare oferite (dacă este cazul).

3.9. Beneficiarul declară că întruneşte condiţile prevazute de Codul Fiscal, astfel cum a fost acesta modificat şi completat de Legea 30/2019, cu privire la sponsorizare, asociaţia fiind înscrisă în Registrul entităţilor/unităţilor de cult începand cu data de **29.03.2021**.

**IV. ÎNCETAREA CONTRACTULUI**

4.1. Prezentul contract încetează de drept, fără a mai fi necesară intervenția unui/unei tribunal arbitral/instanțe judecătorești, în cazul în care una dintre părţi:

- nu îşi execută una dintre obligațiile esențiale enumerate la cap III, din prezentul contract;

- este declarată în stare de incapacitate de plată sau a fost declanșată procedura de lichidare (faliment) înainte de începerea executării prezentului contract.

4.2. Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele.

**V. NOTIFICĂRI**

5.1. În accepțiunea părților contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.

5.2. În cazul în care notificarea se face pe cale poștală, ea va fi transmisă, prin scrisoare recomandată, cu confirmare de primire şi se consideră primită de destinatar la data menționată de oficiul poștal primitor pe această confirmare.

5.3. Notificările prin email sunt valabile doar dacă se primește confirmarea lor prin „Reply” la mesaj.

5.4. Notificările verbale nu se iau în considerare de nici una dintre părți, dacă nu sunt confirmate, prin intermediul uneia dintre modalitățile prevăzute la alineatele precedente.

**VI. LITIGII**

6.1. Părţile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanții lor.

6.2. În cazul în care nu este posibilă rezolvarea litigiilor pe cale amiabilă, părțile se vor adresa instanțelor judecătorești competente.

1. **CLAUZE PRIVITOARE LA GDPR**

7.1 Părţile **calitate de Operatori de date cu caracter personal** se obligă să protejeze confidențialitatea Informațiilor Confidențiale primite conform termenilor şi condițiilor stabilite de prezentul Contract şi convin după cum urmează:

* Părțile vor prelucra Datele cu caracter personal aferente prezentului Contract numai în conformitate cu prevederile GDPR şi ale Legii 190/2018
* Părțile se obligă să păstreze confidențialitatea Informațiilor la care au acces.
* Prepușii, agenții sau contractorii Părților pot primi Informații Confidențiale numai ȋn măsura ȋn care acest lucru este absolut necesar pentru derularea Raporturilor între Părți şi numai cu condiția ca aceștia să-şi asume expres obligații de respectare a confidențialității similare cu cele prevăzute de prezentul Contract;
* Părțile vor menține Informațiile Confidențiale tangibile ȋntr-o locație sigură, folosind ȋn acest scop cele mai adecvate măsuri organizatorice şi tehnice menite să prevină accesul neautorizat, distrugerea sau pierderea acestora.
* Părțile vor trata Informațiile Confidențiale cu maximă atenție şi discreție, şi, ȋn toate cazurile, vor acționa cu minimum aceeași atenție cu care orice alta persoana ar acționa ȋn circumstanțe similare pentru a-şi proteja propriile Informații Confidențiale sau Informații de natura similara aparținând unui terţ.
* In cazul ȋn care constată dezvăluirea neautorizată, pierderea sau folosirea abuzivă a Informațiilor Confidențiale pe care le-au primit, Partea care constată starea de fapt se obligă să înștiințeze prompt cealaltă Parte despre aceasta.

7.2**. Divulgare ȋn virtutea legii**

Dacă Partile sunt obligate prin lege sau hotărâre judecătorească să dezvăluie Informații Confidențiale, acestea se obligă să divulge strict acele porțiuni din Informațiile Confidențiale necesar a fi dezvăluite conform legii sau hotărârii judecătorești şi să depună toate diligențele pentru ca Informațiile Confidențiale astfel divulgate să fie tratate ȋn conformitate cu prevederile prezentului Contract.

7.3. **Durata**

Obligațiile referitoare la prelucrarea datelor cu caracter personal din prezentul Contract care revin Partilor rămân valabile pe întreaga durată a prezentului Contract precum şi timp de 5 (cinci) ani de la data încetării acestuia sau de la data încetării Raporturilor între Pârți, oricare dintre aceste două momente survine mai târziu.

**VIII. CLAUZE FINALE**

8.1. Modificarea prezentului contract se face numai prin act adițional încheiat între părțile contractante.

8.2. Prezentul contract, reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui.

8.3. În cazul în care părțile își încalcă obligațiile lor, neexercitarea de partea care suferă vreun prejudiciu a dreptului de a cere executarea întocmai sau prin echivalent bănesc a obligației respective nu înseamnă ca ea a renunțat la acest drept al său.

8.4. Prezentul contract conține 3 pagini şi a fost încheiat într-un număr de 2 exemplare, astăzi ..............., data semnării lui.

Semnatari:

|  |  |  |
| --- | --- | --- |
| **Beneficiar:** |  | **Sponsor:** |
| **Asociaţia Punct de Cotitură în Autism Timpuriu (APCAT)** |  | **S.C. .......................................................... SRL** |
| **Președinte APCAT** |  |
| **Sinziana Burcea** |  |
|  |  |
|  |  |  |